  Майя Бывальцева 15-тӥ толшорлы Удмуртиын коронавирус инфекциен черлан 193 выль учыръёсты пусйизы. Со сярысь элькунысь оперативной штаб ивортӥз. Выль черламъёс пӧлын 14 аресозь 17 пиналъёс но 65 ареслэсь бадӟым 39 кунмуртъёс Диагноззы Ижкарын 103 улӥсьёслэн зэмаз, Дэри ёросын – 26, Воткаын – 13, Можгаын – 10, Сюмси ёросын – сизьым, Алнаш, Якшур-Бӧдья, Ува ёросъёсын – куать, Сьӧлта, Можга ёросъёсын – вить, Вотка ёросын – куинь, Грак, Кизнер, Шаркан ёросъёсын – одӥг. 190 адями висёнэз вормиз. Кык мурт кулӥз: воргоронъёслы 80 но 71 арес вал Туннэ нуналлы Удмуртиын выль коронавирус инфекциен черлан 22 сюрс 877 учыр лабораториосын зэматэмын. 19 сюрс 28 адями йӧназ, 320 мурт кулӥз. Та дыре 166 висисьёслэн тазалыксы секыт лыдъяське. Элькунын выль коронавиурс инфекцилы 776 сюрс 376 эскеронъёс ортчытӥзы, берло нуналскын – 4 сюрс 763. Тегъёс: Тазалык Ижкар висён Удмуртия коронавирус  